Bystrá (prítok Hornádu, Spišské Bystré)

Bystrá je potok na území okresu Poprad, je to pravostranný prítok Hornádu a má dĺžku 17 km. 

Pramení v Nízkych Tatrách, v podcelku Kráľovohoľské Tatry, v časti Predná hoľa, na severných svahoch Úplazu (), pod Smrečinským sedlom v nadmorskej výške cca  Preteká Bystrou dolinou najprv na sever, potom sa veľkým oblúkom stáča na severovýchod. Následne vstupuje do Hornádskej kotliny, do podcelku Vikartovská priekopa, kde tečie obcou Spišské Bystré na sever. Do Hornádu ústi severne od obce v nadmorskej výške okolo  Najvýznamnejšími prítokmi sú pravostranné Mojžiška a Kubášok a ľavostranný prítok z Mokrej doliny.

Potoky na Slovensku
Povodie Hornádu
Vodné toky v okrese Poprad